Diari Oficial de la Generalitat Valenciana


Sumari del DOGV 9308, del 29-03-2022 (2022/2320)

RESOLUCIÓ de 2 de novembre de 2021, del director general de Qualitat i Educació Ambiental, per la qual es formula l'informe d'impacte ambiental del projecte de sondeig per a captació d'aigües subterrànies, parcel·la 37, del polígon 2, partida Corral del Barruezo, del terme municipal d'El Toro (Castelló) (expedient 85/2019/AIA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9308

Data del DOGV
:   29-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2320


Data del document
:   02-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Toro, El
    * impacte ambiental

RESOLUCIÓ de 2 de novembre de 2021, del director general de Qualitat i Educació Ambiental, per la qual es formula l'informe d'impacte ambiental del projecte de sondeig per a captació d'aigües subterrànies, parcel·la 37, del polígon 2, partida Corral del Barruezo, del terme municipal d'El Toro (Castelló) (expedient 85/2019/AIA). [2022/2320]  
Informe d'impacte ambiental  
Expedient: 85/6388-UET.  
Títol: Sondeig per a captació d'aigües subterrànies.  
Titular: Roque Sánchez Varea.  
Òrgan substantiu: Servei Territorial Energia i Mines (Castelló). Exp. ASOSUB/2018/13/12.  
Localització: parcel·la 37, del polígon 2, partida Corral del Barruezo, del terme municipal d'El Toro (Castelló).  
  
Descripció del projecte  
L'objecte de la captació és atendre necessitats de reg de suport a carrasques tofoneres. En el moment de fer la sol·licitud, el sondeig es trobava ja realitzat a rotopercussió inversa, encara que pendent d'equipar, amb una profunditat de 207 m i diàmetre de 310 mm fins a - 48 m i la resta a 250 mm. Així mateix, s'havia realitzat un aforament que va proporcionar un cabal de fins a 15 l/s amb un descens estabilitzat de 42 m. Els prop de 12 m² de detritus generat per la perforació es van estendre en la mateixa parcel·la, atés que es tractava d'una grava fina calcària, no contaminada i de composició i textura compatibles i concordes amb el sòl de la parcel·la agrícola.  
El nivell estàtic se situa a - 92 m (data: 06.09.2019). L'entubament previst és de 200 mm, amb xapa de 4 mm ranurada en els 30 m inferiors, i es cimenten els primers 4 m del buit anul·lar.  
Per a accedir al punt de perforació no va fer falta habilitar nous accessos; tampoc va ser necessari esbrossar per a anivellar la plataforma on es va situar la màquina perforadora.  
La columna litològica travessada correspon a calcàries i margocalcàries del Juràssic Superior que forma part de la massa d'aigua subterrània 080.124, Sierra del Toro, del Pla hidrològic de la conca del Xúquer.  
  
Tramitació administrativa  
Mitjançant l'escrit signat l'11 de setembre de 2019 pel cap del Servei Territorial d'Indústria i Energia de Castelló (referència de l'expedient ASOSUB/2018/13/12) va tindre entrada en aquest òrgan ambiental el document ambiental del projecte, a fi de procedir a la seua avaluació ambiental simplificada, segons l'annex II de la Llei 21/2013, de 9 de desembre d'avaluació ambiental.  
Es tracta d'un projecte ja realitzat, no obstant això, cal indicar que l'expedient en l'òrgan substantiu es va iniciar a partir de la sol·licitud del promotor de data 3 de maig de 2018, per la qual cosa no resulta d'aplicació el que indica l'apartat cinc de la Llei 9/2018, de 5 de desembre, per la qual es modifica l'article 9 de la Llei 21/2013, de 9 de desembre, d'avaluació ambiental, en ser la seua aprovació posterior a l'inici de l'expedient.  
Dins del tràmit de consultes, segons article 46 de la Llei 21/2013, d'avaluació ambiental, es va traslladar l'expedient al Servei Territorial de Medi Ambient (STMA) de València, amb data 7 de novembre de 2019, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
Amb data 23 d'octubre de 2020 es rep l'informe proposta de la Unitat d'Impacte Ambiental de l'STMA (Direcció Territorial de València) en què es fa repàs de les característiques tècniques del projecte, les possibles afeccions ambientals i la seua relació amb altres actuacions de l'entorn, i emet informe favorablement i proposa, als efectes ambientals, la seua resolució favorable amb una sèrie de suggeriments que han sigut considerades en la present resolució.  
  
Consideracions ambientals  
A partir del document tècnic tramitat, de les anàlisis i dels informes recaptats, així com dels antecedents administratius i la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) L'obra principal (perforació del sondeig) ha sigut ja realitzada, i la seua superfície es limita a l'ocupada per la màquina perforadora i la bassa de detritus. Aquesta és una afecció temporal breu, de baixa entitat i reversible, i no s'observen sobre el terreny impactes residuals.  
  
b) L'emplaçament d'aquest sondeig es localitza a escassos 80 m del barranc El Barruezo, que discorre pel nord de la parcel·la i defineix el límit amb la província de Terol, i al seu torn és el límit del LIC denominat Alt Palància (ES5223005). Encara que l'emplaçament queda dins d'aquest LIC, es tracta d'una parcel·la agrícola i d'un entorn relativament antropitzat en la zona de corredors viaris de l'autovia Mudèjar (A-23) i del ferrocarril València-Saragossa; la via d'aquest discorre a tan sols 230 m al nord-est de l'emplaçament del sondeig.  
Segons la cartografia del PATFOR, es tracta de terreny no forestal, si bé, la parcel·la limita pel sud amb terreny forestal i amb un dels trams del camí ramader denominat assagador del Barruezo, classificat al terme municipal d'El Toro amb una amplària legal i necessària de 20 m.  
  
No s'ha posat de manifest cap afecció a estructures enterrades ni d'un altre tipus. Quant a efectes acumulats o sinèrgics, no es preveuen, a pesar que a una distància d'uns 500 m cap a l'est (parcel·la 49 del mateix polígon) se situa un altre sondeig de similars característiques i ús, que va ser objecte d'un informe d'impacte ambiental favorable (expedient 153/18-AIA; ASOSUB/2018/34/12). En aquell expedient va ser repassada la relació d'espècies vegetals i de fauna presents en les corresponents quadrícules UTM del banc de dades de la biodiversitat de la Comunitat Valenciana, així com en l'Inventari Espanyol d'Espècies Terrestres, i es va posar de manifest que no s'observava en aquest enclavament agrícola ni en el seu entorn immediat exemplars d'espècies vegetals en perill d'extinció ni vulnerables, ni tampoc de fauna amenaçada. En tot cas, a causa de la naturalesa de l'actuació, únicament es podria molestar la fauna durant els treballs de perforació i bombament, en què podria desplaçar-se, però és una afecció lleu, breu i reversible, que en el cas concret de l'expedient que ara es tramita està ja fora de lloc.  
Així mateix, en aquesta zona de corredor natural i entorn dels Llanos de Barracas, es localitzen, a més d'1 km dels anteriors, altres dos sondejos similars (suport al reg de carrasques tofoneres) que també van ser objecte, per aquesta direcció general, d'altres informes d'impacte ambiental favorables. Es tracta dels expedients 152/18-AIA (ASOSUB 2018/35/12) i 86/18-AIA (ASOSUB/2017/09/12), els dos al terme municipal de Barracas. Sobre aquest últim (el primer en la seua tramitació) va recaure prèviament una resolució del director territorial de Castelló (data 14.10.2019) en el sentit que l'actuació, malgrat estar situada en l'esmentat LIC, no tenia efectes apreciables sobre la Xarxa Natura 2000 i no havia de ser sotmesa a avaluació detallada d'efectes sobre aquesta.  
c) No es preveu ni es detecta que el projecte haja causat efectes apreciables, directes ni indirectes, que requerisquen especial atenció en relació amb els hàbitats i espècies que formen part de la Xarxa Natura 2000, perquè tot i que el projecte es localitza dins d'un espai LIC (encara que pràcticament en el seu límit) s'ha comprovat que l'actuació està en un entorn agrícola i antropitzat que no afecta hàbitats protegits ni espècies sensibles.  
No obstant això, aquest espai ha sigut declarat mitjançant el Decret 160/2020, de 23 d'octubre, del Consell (DOGV 28/1072020) com a zona especial de conservació (ZEC) de llocs d'importància comunitària (LIC) Alt Palància (ES5223005), pel qual s'aprova, així mateix, les seues normes de gestió.  
Es determina la zonificació de l'espai, corresponent a la zona C, categoria de zonificació dirigida a la protecció de les poblacions i hàbitats de les espècies incloses en l'annex I de la Directiva d'aus, així com de les espècies incloses en l'annex II de la Directiva d'hàbitats que es localitzen fora de les categories A i B d'aquesta zonificació.  
En aquestes normes s'estableixen, en l'apartat 5.2.1, les actuacions que requeriran l'avaluació de repercussions sobre la Xarxa Natura 2000, d'acord amb el que s'estableix en el Decret 60/2012, de 5 d'abril. Entre aquestes es troben les concessions per a aprofitament d'aigües superficials i subterrànies situades en zona C.  
Per tant, prèviament a l'atorgament de la concessió haurà de realitzar la tramitació establida en el Decret 60/2012, de 5 d'abril, del Consell, pel qual es regula el règim especial d'avaluació i d'aprovació, autorització o conformitat de plans, programes i projectes que poden afectar la Xarxa Natura 2000.  
d) No s'ha plantejat l'acumulació d'efectes negatius ni acumulatius respecte a altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
e) Al marge de l'aprofitament hídric, la utilització de recursos naturals resulta irrellevant en aquesta mena d'obres, així com la generació del detritus generat per la perforació, que ha sigut incorporat en la parcel·la agrícola sense efectes ambientals de consideració.  
f) Els efectes contaminants de l'actuació es van limitar a l'ús de maquinària (gasos de combustió i sorolls) en un termini breu (una setmana) i sense a penes rellevància ambiental.  
g) No s'ha detectat la possibilitat d'afeccions a béns culturals, restes arqueològiques ni altres elements coneguts del patrimoni cultural valencià.  
Tenint en compte que el projecte sobre el qual es realitza l'avaluació es tracta d'un sondeig d'investigació, que no determina el posterior atorgament de la concessió d'aprofitament del recurs hídric (competència de l'òrgan de conca) que haurà de ser sotmesa prèviament a avaluació de repercussions sobre la Xarxa Natura 2000, es conclou en relació amb els criteris de l'annex III de la Llei 21/2013, de 9 de desembre, que el projecte en els termes previstos no tindrà efectes adversos significatius sobre el medi ambient i no requereix avaluació d'impacte ambiental ordinària en aquesta fase de la seua tramitació.  
  
Consideracions jurídiques  
El projecte de perforació per al sondeig d'aigües subterrànies constitueix un cas d'avaluació d'impacte ambiental simplificada, d'acord amb annex II - grup 3.a 3r de la Llei 21/2103, de 9 de desembre.  
  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tant, a proposta del Servei d'Avaluació d'Impacte Ambiental i fent ús de les atribucions que tinc, resolc:  
  
Primer  
Estimar que el projecte per a l'autorització i equipament del sondeig projectat a la parcel·la 37 del polígon 2, del terme municipal d'El Toro (Castelló), promogut per Roque Sánchez Varea, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a la documentació que consta en l'expedient, a les previsions del projecte i del document ambiental i als termes d'aquest informe, en particular:  
  
1. Abans de l'atorgament de la concessió haurà de realitzar la tramitació establida en el Decret 60/2012, de 5 d'abril, del Consell, pel qual es regula el règim especial d'avaluació i d'aprovació, autorització o conformitat de plans, programes i projectes que poden afectar la Xarxa Natura 2000.  
2. Atesa la proximitat a terreny forestal (uns 100 m) s'hauran d'observar i complir les limitacions i requisits en matèria de prevenció d'incendis forestals, particularment el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
3. S'haurà de preveure que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent ho determine innecessari per disposar d'altres opcions o d'una xarxa suficient.  
4. El material extret del sondeig haurà de ser reutilitzat d'acord amb l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents a aquelles que es van generar.  
5. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 2 de novembre de 2021.- El director general de Qualitat i Educació Ambiental: Joan Piquer Huerga.